CELEX: 32015R0866
Language: hr
Date: 2015-06-04 00:00:00
Title: Provedbena uredba Komisije (EU) 2015/866 оd 4. lipnja 2015. o povlačenju prihvaćanja preuzete obveze za tri proizvođača izvoznika dodijeljenog Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera

5.6.2015   
            
            
               HR
            
            
               Službeni list Europske unije
            
            
               L 139/30
            
         PROVEDBENA UREDBA KOMISIJE (EU) 2015/866
   оd 4. lipnja 2015.
   o povlačenju prihvaćanja preuzete obveze za tri proizvođača izvoznika dodijeljenog Provedbenom odlukom 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera
   EUROPSKA KOMISIJA,
   uzimajući u obzir Ugovor o funkcioniranju Europske unije („Ugovor”),
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna antidampinška uredba”), a posebno njezin članak 8.,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (2) („Osnovna antisubvencijska uredba”), a posebno njezin članak 13.,
   nakon obavješćivanja država članica,
   budući da:
   A.   PREUZETA OBVEZA I DRUGE POSTOJEĆE MJERE
   
   
               (1)
            
            
               Uredbom (EU) br. 513/2013 (3) Europska komisija („Komisija”) uvela je privremenu antidampinšku pristojbu na uvoz u Europsku uniju („Unija”) kristalnih silicijskih fotonaponskih modula („moduli”) i ključnih elemenata (tj. ćelija i pločica) podrijetlom ili poslanih iz Narodne Republike Kine („NRK”).
            
         
               (2)
            
            
               Skupina proizvođača izvoznika ovlastila je Kinesku gospodarsku komoru za uvoz i izvoz strojeva i elektroničkih proizvoda („CCCME”) da u njihovo ime predloži Komisiji preuzimanje obveze u vezi s cijenom, što su i učinili. Iz uvjeta te preuzete obveze u vezi s cijenom jasno je da je riječ o skupu pojedinačnih preuzetih obveza u vezi s cijenom za svakog pojedinačnog proizvođača izvoznika koji, zbog praktičnosti upravljanja, koordinira CCME.
            
         
               (3)
            
            
               Odlukom 2013/423/EU (4) Komisija je prihvatila tu preuzetu obvezu u vezi s cijenom u pogledu privremene antidampinške pristojbe. Uredbom (EU) br. 748/2013 (5) Komisija je izmijenila Uredbu (EU) br. 513/2013 radi uvođenja potrebnih tehničkih izmjena zbog prihvaćanja preuzete obveze u pogledu privremene antidampinške pristojbe.
            
         
               (4)
            
            
               Provedbenom uredbom (EU) br. 1238/2013 (6) Vijeće je uvelo konačnu antidampinšku pristojbu na uvoz u Uniju modula i ćelija podrijetlom ili poslanih iz NRK-a („predmetni proizvodi”). Provedbenom uredbom (EU) br. 1239/2013 (7) Vijeće je uvelo i konačnu kompenzacijsku pristojbu na uvoz predmetnog proizvoda u Uniju.
            
         
               (5)
            
            
               Po obavijesti koju je dostavila skupina proizvođača izvoznika („proizvođači izvoznici”) zajedno s CCCME-om o izmijenjenoj inačici preuzete obveze u vezi s cijenom, Provedbenom odlukom 2013/707/EU (8) Komisija je potvrdila prihvaćanje preuzete obveze u vezi s cijenom kako je izmijenjena („preuzeta obveza”) za vrijeme primjene konačnih mjera. U Prilogu toj Odluci navedeni su proizvođači izvoznici za koje je prihvaćena preuzeta obveza, uključujući:
               
                           (a)
                        
                        
                           CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc. i CSI Cells Co. Ltd, zajedno s njihovim povezanim trgovačkim društvom u Europskoj uniji pod zajedničkom dodatnom oznakom TARIC: B805 („Canadian Solar”);
                        
                     
                           (b)
                        
                        
                           ET Solar Industry Limited i ET Energy Co. Ltd, zajedno s njihovim povezanim trgovačkim društvima u Europskoj uniji, pod zajedničkom dodatnom oznakom TARIC: B819 („ET Solar”); i
                        
                     
                           (c)
                        
                        
                           Renesola Zhejiang Ltd i Renesola Jiangsu Ltd, zajedno s njihovim povezanim trgovačkim društvima u Europskoj uniji, pod zajedničkom dodatnom oznakom TARIC: B921 („ReneSola”).
                        
                     
         
               (6)
            
            
               Provedbenom odlukom 2014/657/EU (9) Komisija je prihvatila prijedlog skupine proizvođača izvoznika i CCCME-a za pojašnjenja u pogledu provedbe preuzete obveze za predmetni proizvod obuhvaćen preuzetom obvezom, to jest module i ćelije podrijetlom ili poslane iz NRK-a, trenutačno razvrstane u oznake KN ex 8541 40 90 (oznake TARIC 8541409021, 8541409029, 8541409031 i 8541409039), koje proizvode proizvođači izvoznici („obuhvaćeni proizvod”). Antidampinške i kompenzacijske pristojbe iz uvodne izjave 4., kao i preuzeta obveza, zajednički se nazivaju „mjere”.
            
         B.   UVJETI PREUZETE OBVEZE KOJI SU PREKRŠENI
   
   
               (7)
            
            
               Proizvođači izvoznici složili su se, među ostalim, da neće prodavati obuhvaćeni proizvod prvom nezavisnom kupcu u Uniji po cijeni nižoj od određene najniže uvozne cijene, u okviru povezane godišnje razine uvoza u Uniju utvrđene preuzetom obvezom.
            
         
               (8)
            
            
               Preuzetom obvezom također se objašnjava, u popisu koji nije konačan, što čini kršenje preuzete obveze. Taj popis posebno uključuje sklapanje kompenzacijskih dogovora s kupcima i davanje obmanjujućih izjava o podrijetlu predmetnog proizvoda ili identitetu izvoznika.
            
         
               (9)
            
            
               Proizvođači izvoznici također su se obvezali da, osim obuhvaćenog proizvoda, neće istim kupcima kojima prodaju obuhvaćeni proizvod prodavati druge proizvode, koje proizvode ili njima trguju, u opsegu većem od utvrđenog malog postotka ukupne prodajne vrijednosti obuhvaćenog proizvoda („ograničenje usporedne prodaje”).
            
         
               (10)
            
            
               Na temelju preuzete obveze proizvođači izvoznici dužni su Komisiji svaka tri mjeseca dostaviti detaljne podatke o svakoj izvoznoj prodaji i daljnjoj prodaji u Uniju („tromjesečna izvješća”). Time se podrazumijeva da podatci dostavljeni u tim tromjesečnim izvješćima moraju biti potpuni i točni te da su prijavljene transakcije potpuno u skladu s uvjetima preuzete obveze.
            
         
               (11)
            
            
               Kako bi se osiguralo poštovanje preuzete obveze, proizvođači izvoznici također su se obvezali dopustiti posjete svojim prostorima radi provjere točnosti i potpunosti podataka dostavljenih Komisiji u tromjesečnim izvješćima i pružiti sve podatke koje Komisija smatra potrebnima.
            
         C.   UVJETI PREUZETE OBVEZE KOJIMA SE KOMISIJI OMOGUĆUJE POVLAČENJE I KADA NE POSTOJI KRŠENJE
   
   
               (12)
            
            
               Preuzetom obvezom određuje se i da Komisija može povući svoje prihvaćanje preuzete obveze u svakom trenutku tijekom razdoblja primjene ako se pokaže da praćenje i provedba nisu izvedivi.
            
         
               (13)
            
            
               Preuzetom obvezom određuje se i da se prihvaćanje preuzete obveze od strane Komisije temelji na povjerenju, a svaki postupak koji bi naštetio odnosu povjerenja uspostavljenom s Komisijom opravdan je razlog za povlačenje prihvaćanja preuzete obveze.
            
         D.   PRAĆENJE PROIZVOĐAČA IZVOZNIKA
   
   
               (14)
            
            
               Pri praćenju poštovanja preuzete obveze Komisija je provjerila podatke koje su podnijeli proizvođači izvoznici, a koji se odnose na preuzetu obvezu. Nalazi navedeni u uvodnim izjavama 15. do 32. u nastavku odnose se na probleme utvrđene za proizvođače izvoznike Canadian Solar, ET Solar i ReneSola, koji Komisiju obvezuju da povuče prihvaćanje preuzete obveze za ta tri proizvođača izvoznika.
            
         E.   RAZLOZI ZA POVLAČENJE PRIHVAĆANJA PREUZETE OBVEZE
   
   i.   Canadian Solar
   
   
               (15)
            
            
               Canadian Solar dao je nekim kupcima određene povlastice koje nisu bile navedene u njegovim tromjesečnim izvješćima. Komisija je analizirala te neprijavljene povlastice i zaključila da je Canadian Solar prekršio svoju obvezu izvješćivanja u skladu s preuzetom obvezom.
            
         
               (16)
            
            
               Daljnjom analizom neprijavljenih povlastica zaključilo se da je Canadian Solar također prekršio obvezu poštovanja najniže uvozne cijene zbog toga što su odbitkom tih povlastica od prodajne cijene u transakcijama s dotičnim kupcima te cijene snižene ispod razine najniže uvozne cijene.
            
         
               (17)
            
            
               Canadian Solar također je istim kupcima u istoj kalendarskoj godini usporedno prodavao module obuhvaćene preuzetom obvezom i one koji to nisu. To se odvijalo usporednom prodajom istom kupcu u velikim razmjerima, s jedne strane, modula koji su u Uniju uvezeni bez primjene mjera i potom skladišteni (višestrukim kanalima), i, s druge strane, obuhvaćenog proizvoda. Tom je prodajom znatno prekoračeno ograničenje usporedne prodaje utvrđeno preuzetom obvezom. Time je Canadian Solar prekršio to ograničenje.
            
         
               (18)
            
            
               Osim toga, Komisija je analizirala implikacije takve strukture trgovine i zaključila da postoji velik rizik međusobne kompenzacije kad se istim kupcima prodaju proizvodi obuhvaćeni preuzetom obvezom i oni koji to nisu, a osobito kad se prodaja odvija u takvim znatnim količinama.
            
         
               (19)
            
            
               Canadian Solar u svojem se poslovnom modelu koristio i jednim nepovezanim proizvođačem originalne opreme. Taj je proizvođač originalne opreme sklapao module za Canadian Solar u trećoj zemlji, navodno upotrebom ćelija iz druge treće zemlje. Uvoz modula u Uniju od navedenog proizvođača originalne opreme koji vrši proizvođač izvoznik Canadian Solar ne podliježe preuzetoj obvezi jer je preuzetom obvezom obuhvaćena samo izravna prodaja iz NRK-a u Uniju. Navedeni uvoz i prodaja, kao i proizvođač originalne opreme, stoga nisu predmet praćenja Komisije.
            
         
               (20)
            
            
               Komisija je analizirala implikacije takve strukture trgovine s obzirom na izvedivost preuzete obveze. Komisija je zaključila da je opseg proizvodnje tog proizvođača originalne opreme ograničen, ali je zbog njega praćenje preuzete obveze proizvođača izvoznika Canadian Solar neizvedivo u praksi.
            
         ii.   ET Solar
   
   
               (21)
            
            
               ET Solar prodavao je proizvod obuhvaćen preuzetom obvezom kao dio prodaje čitavih solarnih elektrana. Uvoz obuhvaćenog proizvoda u Uniju naveden je u tromjesečnim izvješćima proizvođača izvoznika ET Solar, ali nije bila navedena ni jedna prodaja modula za solarne elektrane ili kao dio solarnih elektrana. Međutim, u okviru preuzete obveze ET Solar bio je obvezan izvijestiti o toj prodaji. Pri prodaji solarne elektrane ET Solar prodavao je skup robe i usluga: module instalirane u elektrani, ostalu opremu potrebnu za elektranu te uslugu gradnje elektrane i njezina priključivanja na mrežu.
            
         
               (22)
            
            
               Nadalje, prodaja čitavih solarnih elektrana čini usporednu prodaju istim kupcima proizvoda obuhvaćenog preuzetom obvezom i proizvoda i usluga koji to nisu. Tom je prodajom znatno prekoračeno ograničenje usporedne prodaje utvrđeno preuzetom obvezom. Time je ET Solar prekršio to ograničenje.
            
         
               (23)
            
            
               Osim toga, Komisija je analizirala implikacije takve strukture trgovine i zaključila da postoji velik rizik međusobne kompenzacije kad se istim kupcima prodaje proizvod obuhvaćen preuzetom obvezom i proizvodi i usluge koji to nisu, a osobito kad se prodaja odvija u takvim znatnim količinama.
            
         
               (24)
            
            
               Osim toga, ET Solar ne može dokazati da je poštovao najnižu uvoznu cijenu u prodaji čitavih solarnih elektrana zbog toga što ne postoji prodajna cijena za same module jer kupac plaća samo ukupnu cijenu za instalaciju, te nije dostavljena nikakva daljnja pouzdana raščlamba cijene za module, drugu opremu i usluge.
            
         
               (25)
            
            
               Konačno, Komisija je analizirala implikacije takve strukture trgovine i također zaključila da to čini praćenje preuzete obveze proizvođača izvoznika ET Solar neizvedivim.
            
         iii.   ReneSola
   
   
               (26)
            
            
               Uz upotrebu vlastitih proizvodnih kapaciteta u NRK-u, u svojem poslovnom modelu ReneSola oslanja se i na široku mrežu nepovezanih proizvođača originalne opreme u trećim zemljama i u Uniji koji za njih sklapaju module. Ti proizvođači originalne opreme upotrebljavaju ćelije različitog podrijetla, uključujući one podrijetlom ili poslane iz NRK-a. Te se ćelije u nizu slučajeva uvoze u treće zemlje i u Uniju preko povezanih trgovačkih društava sa sjedištem u različitim trećim zemljama.
            
         
               (27)
            
            
               Uvoz modula od tih proizvođača originalne opreme u treće zemlje i prodaja modula koje proizvođač originalne opreme sklapa u Uniji ne podliježu preuzetoj obvezi jer se preuzetom obvezom dopušta samo izravna prodaja iz NRK-a u Uniju. Navedeni uvoz i prodaja, kao i proizvođači originalne opreme, stoga nisu predmet praćenja Komisije.
            
         
               (28)
            
            
               Komisija je analizirala implikacije takve strukture trgovine i zaključila da to čini praćenje obveze koju je preuzeo proizvođač izvoznik ReneSola neizvedivim.
            
         
               (29)
            
            
               Nadalje, proizvođač izvoznik ReneSola u tromjesečnim izvješćima dostavio je obmanjujuće podatke o transakcijama s povezanim uvoznikom u Uniji. Evidencija o transakcijama povezanog uvoznika pregledana u terenskoj inspekciji ne podudara se s izvoznom prodajom o kojoj je ReneSola izvijestio Komisiju u okviru preuzete obveze. Daljnjom provjerom utvrdilo se da ReneSola nije prijavio otkazivanja i modifikacije velikog broja pošiljki tom povezanom uvozniku.
            
         
               (30)
            
            
               Komisija je analizirala te nedosljednosti između izvještaja u okviru preuzete obveze koje je dostavio ReneSola i stvarnih prodajnih transakcija i zaključila da je ReneSola prekršio svoju obvezu izvješćivanja u okviru preuzete obveze.
            
         iv.   Zaključci
   
   
               (31)
            
            
               Nalazi kršenja preuzete obveze i njezina neizvedivost, ustanovljeni za proizvođače izvoznike Canadian Solar, ET Solar i ReneSola, zahtijevaju povlačenje prihvaćanja preuzete obveze za ta tri proizvođača izvoznika u skladu s člankom 8. stavkom 7. i člankom 8. stavkom 9. Osnovne antidampinške uredbe, člankom 13. stavkom 7. i člankom 13. stavkom 9. Osnovne antisubvencijske uredbe i u skladu s uvjetima preuzete obveze.
            
         
               (32)
            
            
               Osim toga, Komisija je analizirala implikacije postupaka proizvođača izvoznika Canadian Solar, ET Solar i ReneSola navedenih u uvodnim izjavama 15. do 30. za odnos povjerenja uspostavljen s Komisijom pri prihvaćanju preuzete obveze. Komisija je zaključila da je kombinacija tih postupaka naštetila odnosu povjerenja s tim trima proizvođačima izvoznicima. Stoga i taj niz kršenja opravdava povlačenje prihvaćanja preuzete obveze u odnosu na ta tri proizvođača izvoznika u skladu s uvjetima preuzete obveze.
            
         F.   PROCJENA IZVEDIVOSTI PREUZETE OBVEZE U CJELINI
   
   
               (33)
            
            
               Preuzetom obvezom određeno je da svako kršenje od strane pojedinačnog proizvođača izvoznika ne dovodi automatski do povlačenja prihvaćanja preuzete obveze za sve proizvođače izvoznike. U takvom slučaju Komisija procjenjuje utjecaj tog određenog kršenja na izvedivost preuzete obveze u pogledu svih proizvođača izvoznika i CCCME-a.
            
         
               (34)
            
            
               U skladu s tim Komisija je procijenila utjecaj kršenja od strane proizvođača izvoznika Canadian Solar, ET Solar i ReneSola na izvedivost preuzete obveze u pogledu svih proizvođača izvoznika i CCCME-a.
            
         
               (35)
            
            
               Odgovornost za ta kršenja isključivo je na dotičnim trima proizvođačima izvoznicima; praćenjem i provjerama nisu otkrivena nikakva sustavna kršenja kod većeg broja proizvođača izvoznika ili CCCME-a.
            
         
               (36)
            
            
               Stoga Komisija zaključuje da nema utjecaja na ukupno funkcioniranje preuzete obveze i da nema temelja za povlačenje prihvaćanja preuzete obveze za sve proizvođače izvoznike i CCCME.
            
         G.   PISANI PODNESCI I SASLUŠANJA
   
   
               (37)
            
            
               Zainteresiranim strankama omogućeno je da budu saslušane te da iznesu primjedbe u skladu s člankom 8. stavkom 9. Osnovne antidampinške uredbe i člankom 13. stavkom 9. Osnovne antisubvencijske uredbe. Canadian Solar, ET Solar i ReneSola iznijeli su primjedbe te su saslušani. U saslušanjima je sudjelovao i CCCME. Primjedbe je podnijela udruga koja zastupa uvoznike i korisnike obuhvaćenog proizvoda i udruga koja zastupa proizvođače solarnih modula i ćelija u Uniji.
            
         i.   Canadian Solar
   
   
               (38)
            
            
               Canadian Solar osporavao je tvrdnju da nije prijavio određene povlastice koje je omogućio nekolicini kupaca te da je time prekršio najnižu uvoznu cijenu. Tvrdi da iz tri razloga navedena u nastavku nije imao obvezu prijaviti te povlastice.
            
         
               (39)
            
            
               Prvo, navodi da su navedene povlastice dio prodajnih, općih i administrativnih troškova njegova kineskog subjekta i da prodajni, opći i administrativni troškovi („POA”) ne mogu u isto vrijeme predstavljati povlasticu za kupce obuhvaćenog proizvoda. Te bi se kategorije međusobno isključivale.
            
         
               (40)
            
            
               Drugo, navodi da bi na temelju smjernica koje su izdale službe Komisije trebalo prijaviti i oduzeti od prodajne cijene kao povlastice samo one povlastice koje su platila povezana poduzeća u Uniji.
            
         
               (41)
            
            
               Treće, navodi da u svakom slučaju ti troškovi ne čine povlasticu za kupce obuhvaćenog proizvoda jer plaćanja odgovaraju tržišnoj vrijednosti pruženih usluga.
            
         
               (42)
            
            
               Komisija odbacuje te tvrdnje s obzirom na to da je Canadian Solar imao obvezu izvijestiti o svim povlasticama koje je pružio kupcima, a to nije učinio. Za to navodi razloge u nastavku.
            
         
               (43)
            
            
               Prvo, u preuzetoj obvezi ne spominje se izuzeće za povlastice klasificirane kao POA. U stvarnosti, opći i administrativni troškovi mogu u isto vrijeme biti povlastica za kupca ako kupac prima plaćanje troška klasificiranog kao POA.
            
         
               (44)
            
            
               Drugo, tvrdnja proizvođača izvoznika Canadian Solar polazi od pretpostavke da plaćanja zaista odgovaraju tržišnoj vrijednosti pruženih usluga. Canadian Solar nije u tom smislu pružio dostatne dokaze. Nadalje, čak i kada bi odgovarali tržišnoj vrijednosti, quod non, to ne znači da tako klasificirana plaćanja ne omogućuju prednost primatelju, u ovom slučaju klijentu proizvođača izvoznika Canadian Solar, kada postoji jasna poveznica između kupnje usluge i prodaje obuhvaćenog proizvoda.
            
         
               (45)
            
            
               Treće, upućivanje proizvođača izvoznika Canadian Solar na smjernice službi Komisije izvan je konteksta. Suprotno mišljenju proizvođača izvoznika Canadian Solar, ti troškovi predstavljaju povlastice za kupce. Činjenica da se spominju kao povlastice samo u odgovoru na pitanje koje se odnosi na povezana poduzeća u Uniji ne može činiti temelj a contrario kojim bi se isključila mogućnost da takvi troškovi koje je platio kineski subjekt predstavljaju povlastice. Nije ekonomski ili pravno opravdano u slučaju takvih troškova kineskog subjekta postupati na način različit od postupanja u slučaju iste vrste troškova povezanih poduzeća u Uniji.
            
         
               (46)
            
            
               Četvrto, smjernice službi Komisije sadržavaju izjavu o ograničenju odgovornosti u kojoj se navodi da one ne obvezuju Komisiju te da odgovori u smjernicama koje su izdale službe Komisije nisu prilagođeni pojedinačnim slučajevima i temelje se na ograničenim informacijama. Iz navedenih razloga te smjernice ne obvezuju Komisiju.
            
         
               (47)
            
            
               Komisija stoga ustraje u svojem zaključku da je Canadian Solar prekršio obvezu izvješćivanja u skladu s preuzetom obvezom te obvezu poštovanja najniže uvozne cijene zbog toga što su odbitkom tih povlastica od prodajne cijene u transakcijama s dotičnim kupcima te cijene snižene ispod razine najniže uvozne cijene.
            
         
               (48)
            
            
               Canadian Solar također je branio svoju usporednu prodaju istim kupcima proizvoda obuhvaćenih preuzetom obvezom i onih koji to nisu iznad ograničenja usporedne prodaje utvrđenog preuzetom obvezom.
            
         
               (49)
            
            
               Canadian Solar tvrdi da je odmah nakon stupanja na snagu preuzete obveze prvo prodavao svoje zalihe proizvoda koji uglavnom potječu iz NRK-a, a koji su uvezeni i carinjeni bez primjene mjera i potom skladišteni. Tek nakon što su te zalihe iscrpljene, Canadian Solar prodavao je proizvode obuhvaćene preuzetom obvezom istim kupcima.
            
         
               (50)
            
            
               Canadian Solar nadalje navodi da kupcima koji su kupovali module proizvođača originalne opreme proizvedene u trećim zemljama ili poslane iz trećih zemalja nikada nisu prodavani proizvodi obuhvaćeni preuzetom obvezom.
            
         
               (51)
            
            
               Nadalje, Canadian Solar upućuje na smjernice koje je izdao CCCME, a na temelju kojih ćelije i moduli koji nisu obuhvaćeni preuzetom obvezom ne čine „bilo koju drugu vrstu proizvoda koji je poduzeće proizvelo ili kojim trguje”. Tvrdi da su službe Komisije tek u poruci e-pošte od 12. prosinca 2013. objasnile da to nije točno.
            
         
               (52)
            
            
               Konačno, Canadian Solar tvrdi da je njegova prodaja proizvoda koji su uvezeni i carinjeni bez primjene mjera te nakon toga skladišteni isključena iz preuzete obveze, da su prodavali module koji nisu obuhvaćeni preuzetom obvezom po cijeni sličnoj najnižoj uvoznoj cijeni i da su se prvo riješili zaliha i tek onda prodavali obuhvaćene proizvode. Iz tih razloga smatraju da ne postoji rizik međusobne kompenzacije.
            
         
               (53)
            
            
               Komisija ne može prihvatiti te argumente. Iz razloga navedenih u uvodnoj izjavi 46. smjernice na koje upućuje Canadian Solar ne mogu obvezivati Komisiju. Iz teksta i opće strukture preuzete obveze jasno je da proizvođač izvoznik ne može istom kupcu prodavati ćelije i module obuhvaćene preuzetom obvezom i ćelije i module koji nisu obuhvaćeni preuzetom obvezom iznad ograničenja usporedne prodaje utvrđenog preuzetom obvezom.
            
         
               (54)
            
            
               To se odnosi i na situacije kada su moduli uvezeni i carinjeni bez primjene mjera i nakon toga skladišteni. U slučaju usporedne prodaje modula rizik međusobne kompenzacije čak je veći nego u slučaju usporedne prodaje bilo kojeg drugog proizvoda.
            
         
               (55)
            
            
               Komisija nije dužna dokazati postojanje međusobne kompenzacije već samo pokazati da postoji rizik međusobne kompenzacije od strane određenog proizvođača izvoznika. Namjera je odredaba preuzete obveze spriječiti mogućnost međusobne kompenzacije jer je nemoguće pratiti po kojoj se cijeni prodaju proizvodi koji nisu obuhvaćeni preuzetom obvezom. Konačno, porukom e-pošte od 12. prosinca 2013. nije stvorena nova pravna situacija već je samo potvrđen tekst preuzete obveze.
            
         
               (56)
            
            
               Canadian Solar potvrdio je u svojem podnesku nakon saslušanja da je 2013. prodavao module, koji su uvezeni i carinjeni bez primjene mjera i nakon toga skladišteni, istim kupcima kojima je iste godine prodavao predmetni proizvod, i da je vrijednost prethodne prodaje veća od marginalne. U pogledu argumenta da je proizvođač izvoznik Canadian Solar prvo prodavao te module, a tek onda obuhvaćeni proizvod, Komisija napominje da preuzeta obveza ne sadržava ni jednu iznimku na temelju redoslijeda prodaje. Stoga Komisija odbacuje tu tvrdnju.
            
         
               (57)
            
            
               Canadian Solar naveo je i da je uvozio i dalje prodavao ograničene količine modula proizvođača originalne opreme nakon stupanja na snagu preuzete obveze te da je u međuvremenu prestao kupovati te proizvode za tržište Unije.
            
         
               (58)
            
            
               Proizvođač izvoznik Canadian Solar čak je potvrdio da je strategija proizvođača originalne opreme razvijena kako bi se njegov poslovni model prilagodio preuzetoj obvezi jer su moduli proizvođača originalne opreme upotrijebljeni za prodaju modula u sklopovima, gdje je vrijednost drugih proizvoda u sklopu veća od ograničenja usporedne prodaje utvrđenog preuzetom obvezom.
            
         
               (59)
            
            
               Osim toga, Canadian Solar izjavio je da nije prodavao module proizvođača originalne opreme kupcima koji su kupovali module obuhvaćene preuzetom obvezom. Konačno, Canadian Solar tvrdi da se preuzetom obvezom ne zabranjuje izričito prodaja modula proizvođača originalne opreme.
            
         
               (60)
            
            
               Komisija odbacuje te tvrdnje. Iako se u okviru preuzete obveze doista ne spominje izričito prodaja modula proizvođača originalne opreme, takva prodaja nije obuhvaćena preuzetom obvezom, kako je navedeno u uvodnoj izjavi 19. Stoga prodaja koju provodi proizvođač originalne opreme nije predmet praćenja Komisije.
            
         
               (61)
            
            
               Nadalje, u preuzetoj obvezi jasno se navodi da promjena u strukturi trgovine s Unijom, kojoj je jedino ekonomsko opravdanje izbjegavanje mjera trgovinske zaštite, predstavlja kršenje preuzete obveze.
            
         
               (62)
            
            
               U tom su pogledu uvoz i daljnja prodaja modula proizvođača originalne opreme u Uniji od strane proizvođača izvoznika Canadian Solar predstavljali promjenu u strukturi trgovine, osmišljenu u cilju prilagođavanja strukture trgovine kako bi se zaobišli uvjeti preuzete obveze.
            
         
               (63)
            
            
               Osim toga, Osnovna antidampinška uredba i Osnovna antisubvencijska uredba ne sadržavaju zahtjev za minimalni postotak prodaje u procjeni kršenja preuzete obveze.
            
         
               (64)
            
            
               Stoga Komisija ustraje u svojoj tvrdnji da je, iako ograničena opsega, prodaja modula proizvođača originalne opreme učinila praćenje preuzete obveze proizvođača izvoznika Canadian Solar neizvedivim te povrh toga predstavlja kršenje preuzete obveze jer je njome promijenjena struktura trgovine proizvođača izvoznika Canadian Solar.
            
         
               (65)
            
            
               Naposljetku, Canadian Solar tvrdi da se uvijek pridržavao važećih pravila i poduzeo sve razumne korake za ispravno tumačenje i provedbu preuzete obveze. Osobito naglašava da su on sam i njegov pravni zastupnik Komisiji i CCCME-u uputili više od 50 zahtjeva tražeći objašnjenje o pridržavanju preuzete obveze od strane proizvođača izvoznika Canadian Solar, te da su se uvijek pridržavali preporuka koje su im dostavljene.
            
         
               (66)
            
            
               Dostavljene primjedbe proizvođača izvoznika Canadian Solar ne mijenjaju ukupnu procjenu da je zbirnim nalazima za Canadian Solar nanesena šteta odnosu povjerenja s Komisijom u pogledu neizvedivosti preuzete obveze proizvođača izvoznika Canadian Solar, te je stoga opravdano povlačenje. Doista, poslovna strategija proizvođača izvoznika Canadian Solar bila je namijenjena smanjenju praktičnog obujma njegovih obveza u okviru preuzete obveze na najmanju mjeru, neovisno o svrsi preuzete obveze i potrebi da se zadrži odnos povjerenja.
            
         ii.   ET Solar
   
   
               (67)
            
            
               Proizvođač izvoznik ET Solar objasnio je tijekom saslušanja da nije prijavio prodaju obuhvaćenog proizvoda kada je ta prodaja bila dio solarne elektrane. Nadalje, objasnio je da su se mnogi slučajevi prodaje nakon stupanja na snagu preuzete obveze odnosili na module koji su carinjeni (ali ne i prodavani) bez primjene mjera. Objasnio je i pogrešku u formatiranju i još jedan manji ispravak. Na temelju navedenog, razlika između prodaje u poslovnim knjigama poduzeća i prijavljene prodaje mogla bi se smatrati marginalnom.
            
         
               (68)
            
            
               ET Solar potvrdio je istom prilikom da je propustio Komisiji prijaviti te navodno marginalne količine prodaje i da su znatne količine solarnih modula carinjene bez primjene mjera, ali nisu prodane prije stupanja na snagu preuzete obveze. Nije dano objašnjenje o tome je li prodaja izvršena istim kupcima kojima je poslije prodavan obuhvaćeni proizvod.
            
         
               (69)
            
            
               ET Solar izjavio je i da prodaja solarnih elektrana nije zabranjena u sklopu preuzete obveze s obzirom na to da su to složeni, integrirani proizvodi koji bi se trebali promatrati kao jedna jedinica te da kao takvi nisu obuhvaćeni definicijom „obuhvaćenog proizvoda”.
            
         
               (70)
            
            
               Stoga ET Solar smatra da ograničenje usporedne prodaje „drugih proizvoda” utvrđeno u sklopu preuzete obveze nije primjenjivo na prodaju solarnih elektrana te da o takvoj prodaji nije potrebno izvijestiti. U isto je vrijeme potvrdio da su prijavljene transakcije unutar grupe koje rezultiraju uvozom obuhvaćenog proizvoda u Uniju.
            
         
               (71)
            
            
               Komisija odbacuje te tvrdnje proizvođača izvoznika ET Solar iz razloga navedenih u nastavku.
            
         
               (72)
            
            
               Opseg povrede nije relevantan. Kako je navedeno u uvodnoj izjavi 63., Osnovnom antidampinškom uredbom i Osnovnom antisubvencijskom uredbom ne postavlja se zahtjev za minimalni postotak prodaje u procjeni kršenja preuzete obveze.
            
         
               (73)
            
            
               Nadalje, navodno marginalne količine navedene u uvodnoj izjavi 67. nisu zanemarive već odgovaraju znatnoj količini od nekoliko punih kontejnera. Osim toga, ET Solar nije mogao isključiti mogućnost da su znatne količine solarnih modula, koje su carinjene bez primjene mjera, prodane istim kupcima koji su kupili i obuhvaćeni proizvod; stoga je u objašnjenjima proizvođača izvoznika ET Solar vidljivo da su prekršena i pravila o riziku međusobne kompenzacije.
            
         
               (74)
            
            
               Solarne elektrane koje je prodavao ET Solar sastoje se uglavnom od modula uvezenih u sklopu preuzete obveze. U skladu s preuzetom obvezom ET Solar bio je dužan izvijestiti o prodaji tih modula. Nadalje, preuzetom obvezom jasno se utvrđuje, bez iznimke, da se istom kupcu smiju prodavati „drugi proizvodi” samo unutar ograničenja usporedne prodaje radi izbjegavanja međusobne kompenzacije.
            
         
               (75)
            
            
               Stoga Komisija ustraje u svojem zaključku da je ET Solar prekršio preuzetu obvezu prodajom modula solarnim elektranama i neizvješćivanjem o toj prodaji. Slijedom toga Komisija ustraje i na zaključcima o kršenju najniže uvozne cijene i neizvedivosti preuzete obveze proizvođača izvoznika ET Solar.
            
         iii.   ReneSola
   
   
               (76)
            
            
               ReneSola izjavio je da njegov poslovni model, u sklopu kojeg proizvodi module uporabom vlastitih proizvodnih kapaciteta u NRK-u te široke mreže nepovezanih proizvođača originalne opreme u trećim zemljama i u Uniji, nije nov te da je bio u uporabi prije stupanja na snagu preuzete obveze. ReneSola tvrdi da takav poslovni model nije bio izričito zabranjen do studenoga 2014.
            
         
               (77)
            
            
               ReneSola izjavio je i da je spreman obvezati se da neće na tržištu Unije prodavati module koje su proizveli njegovi proizvođači originalne opreme u trećim zemljama.
            
         
               (78)
            
            
               ReneSola iskazao je, međutim, interes za uporabu proizvodnje proizvođača originalne opreme u Uniji za prodaju na tržištu Unije. ReneSola ponudio je pojednostavnjenje svojeg poslovnog modela kako bi se praćenje preuzete obveze učinilo izvedivim.
            
         
               (79)
            
            
               Kako bi se izbjegla moguća međusobna kompenzacija, ReneSola ponudio je razviti „unutarnji zaštitni mehanizam” kojim bi se zabranila prodaja iz različitih izvora istom trgovačkom društvu, trgovačkim društvima u istoj grupi ili prodaja za vlastite projekte. ReneSola ponudio je i osigurati da njegovi proizvođači originalne opreme u Uniji surađuju s Komisijom.
            
         
               (80)
            
            
               Komisija odbacuje te tvrdnje iz razloga navedenih u nastavku.
            
         
               (81)
            
            
               Praćenje tako raširenog poslovnog modela proizvođača originalne opreme i dalje je neizvedivo, kao što je već objašnjeno u uvodnim izjavama 26. do 28. Unatoč obvezama koje nudi ReneSola, uporaba proizvođača originalne opreme u Uniji učinila bi praćenje preuzete obveze neizvedivim. Djelatnosti proizvođača originalne opreme, čak i u Uniji, nisu obuhvaćene područjem primjene preuzete obveze te time ni praćenjem koje provodi Komisija.
            
         
               (82)
            
            
               Tvrdnja proizvođača izvoznika ReneSola o uspostavljanju „unutarnjeg zaštitnog mehanizma” nije potkrijepljena nikakvim dokazima ni dodatnim objašnjenjima. Osim toga, objašnjenje dano u studenome 2014. ne podrazumijeva da zbog raširene uporabe proizvođača originalne opreme od strane proizvođača izvoznika ReneSola praćenje preuzete obveze i ranije nije bilo neizvedivo. To pokazuje činjenica da ReneSola ne osporava da se proizvođači originalne opreme u trećim zemljama pri proizvodnji barem djelomično koriste ćelijama podrijetlom iz NRK-a, što se može vidjeti u podacima prije provjere koje je podnio ReneSola. Nije izvedivo praćenjem utvrditi da u Uniju nisu isporučeni moduli koji sadržavaju te ćelije.
            
         
               (83)
            
            
               ReneSola dostavio je i dodatne informacije o pošiljci za koju je u tromjesečnim izvješćima naveo obmanjujuće podatke. ReneSola izjavio je da to nije bilo namjerno te da je posljedica pogrešnog tumačenja preuzete obveze te mogućeg nemara. ReneSola izjavio je i da je provedba preuzete obveze složena jer postoje odvojene obveze izvješćivanja za certifikate i za račune na temelju preuzete obveze te da je u postupak izvješćivanja i ispravljanja uključeno više strana.
            
         
               (84)
            
            
               Komisija odbacuje tu tvrdnju iz sljedećih razloga.
            
         
               (85)
            
            
               ReneSola nije ispravio informacije (otkazivanje i modifikacija pošiljki) iz svojih tromjesečnih izvješća, što je vidljivo iz evidencije o transakcijama njegova povezanog uvoznika. Stoga tromjesečna izvješća proizvođača izvoznika ReneSola ne odražavaju stvarne prodajne transakcije.
            
         
               (86)
            
            
               ReneSola obavijestio je CCCME o znatnoj razlici između dostavljene količine i mjerodavnog certifikata na temelju preuzete obveze te zatražio preporuku za ispravljanje stanja tek nakon posjeta radi provjere na licu mjesta od strane Komisije.
            
         
               (87)
            
            
               Stoga Komisija ustraje u procjeni da je ReneSola prekršio preuzetu obvezu nepotpunim i netočnim izvješćivanjem o prodaji.
            
         iv.   Primjedbe drugih zainteresiranih strana
   
   
               (88)
            
            
               Jedna zainteresirana strana zatražila je od Komisije povlačenje prihvaćanja preuzete obveze za tri proizvođača izvoznika s retroaktivnim učinkom od datuma prvog dokumentiranog kršenja ili barem od početka provjere, kako bi se nadoknadila šteta za proračun Unije nastala navodnim izbjegavanjem uvoznih carina.
            
         
               (89)
            
            
               Komisija odbacuje taj zahtjev jer nema temelja za poništenje računa na temelju preuzete obveze izdanih od strane triju proizvođača izvoznika do dana stupanja na snagu ove Uredbe, a time ni temelja za retroaktivnu naplatu carina.
            
         
               (90)
            
            
               Druga zainteresirana strana zatražila je od Komisije da omogući prijelazno razdoblje prije početka primjene antidampinških i kompenzacijskih pristojbi kako bi se uvoznicima omogućilo da u razumnom roku provedu ili otkažu postojeće ugovorne aranžmane te pronađu druge dobavljače.
            
         
               (91)
            
            
               Komisija odbacuje taj zahtjev jer se u skladu s člankom 8. stavkom 9. Osnovne antidampinške uredbe i člankom 13. stavkom 9. Osnovne antisubvencijske uredbe u slučaju povlačenja prihvaćanja preuzete obveze automatski primjenjuju antidampinške i kompenzacijske pristojbe te nema pravne podloge za prijelazno razdoblje.
            
         
               (92)
            
            
               Osim toga, uvoznik je odgovoran za plaćanje uvoznih carina, kao i za ispravnost dokumenata koje dostavlja carinskim tijelima. Unija ne može snositi negativne posljedice protupravnih radnji njegovih ugovornih partnera. Mogućnost povlačenja preuzete obveze u vezi s cijenom trgovinski je rizik svojstven uvoznom poslovanju.
            
         v.   Zaključak
   
   
               (93)
            
            
               Unatoč prethodno navedenim podnescima Komisija ustraje u svojim nalazima o kršenju preuzete obveze i njezinoj neizvedivosti za proizvođače izvoznike Canadian Solar, ET Solar i ReneSola. Komisija ustraje i u zaključku da su radnje proizvođača izvoznika Canadian Solar, ET Solar i ReneSola navedene u uvodnim izjavama 15. do 32. zajedno naštetile odnosu povjerenja sa svakim od tih triju proizvođača izvoznika.
            
         
               (94)
            
            
               Stoga već i to opravdava povlačenje prihvaćanja preuzete obveze za ta tri proizvođača izvoznika u skladu s uvjetima preuzete obveze.
            
         H.   POVLAČENJE PRIHVAĆANJA PREUZETE OBVEZE I UVOĐENJE KONAČNIH PRISTOJBI
   
   
               (95)
            
            
               Stoga, u skladu s člankom 8. stavkom 9. Osnovne antidampinške uredbe, člankom 13. stavkom 9. Osnovne antisubvencijske uredbe te u skladu s uvjetima preuzete obveze, Komisija je zaključila da se povlači prihvaćanje preuzete obveze za proizvođače izvoznike Canadian Solar, ET Solar i ReneSola.
            
         
               (96)
            
            
               Sukladno tomu, u skladu s člankom 8. stavkom 9. Osnovne antidampinške uredbe i člankom 13. stavkom 9. Osnovne antisubvencijske uredbe, konačna antidampinška pristojba uvedena člankom 1. Provedbene uredbe (EU) br. 1238/2013 i konačna kompenzacijska pristojba uvedena člankom 1. Provedbene uredbe (EU) br. 1239/2013 automatski se primjenjuju na uvoz predmetnog proizvoda podrijetlom ili poslanog iz NRK-a koji su proizveli Canadian Solar (dodatna oznaka TARIC: B805), ET Solar (dodatna oznaka TARIC: B819) i ReneSola (dodatna oznaka TARIC: B921) od dana stupanja na snagu ove Uredbe.
            
         
               (97)
            
            
               U informativne svrhe u tablici u Prilogu ovoj Uredbi navedeni su proizvođači izvoznici za koje prihvaćanje preuzete obveze Provedbenom odlukom Komisije 2014/657/EU nije ugroženo,
            
         DONIJELA JE OVU UREDBU:
   Članak 1.
   Povlači se prihvaćanje preuzete obveze u odnosu na proizvođače izvoznike i. CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc. i CSI Cells Co. Ltd, pod zajedničkom dodatnom oznakom TARIC: B805; ii. ET Solar Industry Limited i ET Energy Co. Ltd, pod zajedničkom dodatnom oznakom TARIC B819; i iii. Renesola Zhejiang Ltd te Renesola Jiangsu Ltd, pod zajedničkom dodatnom oznakom TARIC B921.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. lipnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 22.12.2009., str. 51.
   
   
      (2)  SL L 188, 18.7.2009., str. 93.
   
   
      (3)  SL L 152, 5.6.2013., str. 5.
   
   
      (4)  SL L 209, 3.8.2013., str. 26.
   
   
      (5)  SL L 209, 3.8.2013., str. 1.
   
   
      (6)  SL L 325, 5.12.2013., str. 1.
   
   
      (7)  SL L 325, 5.12.2013., str. 66.
   
   
      (8)  SL L 325, 5.12.2013., str. 214.
   
   
      (9)  SL L 270, 11.9.2014., str. 6.
   
   
      PRILOG
      Popis trgovačkih društava:
      
                  Naziv trgovačkog društva
               
               
                  Dodatna oznaka TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922
               
            
                  ZNSHINE PV-TECH CO. LTD
               
               
                  B923